cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.1335
title: การศึกษาการตรวจวัดค่าสารประกอบ (1,3) เบต้าดีกลูเคนในเลือดผู้ป่วยสำหรับใช้ในการวินิจฉัยโรคติดเชื้อราชนิดลุกลามในกลุ่มผู้ป่วยมะเร็งเม็ดเลือดและผู้ป่วยที่ได้รับการปลูกถ่ายไขกระดูกในโรงพยาบาลจุฬาลงกรณ์

description: ที่มา: โรคติดเชื้อราชนิดลุกลามยังคงเป็นปัญหาที่เพิ่มมากขึ้นในปัจจุบัน และพบว่าภาวะนี้มีอัตราการเสียชีวิตที่ค่อนข้างสูง โดยเฉพาะในกลุ่มผู้ป่วยมะเร็งเม็ดเลือดที่กำลังอยู่ในภาวะเม็ดเลือดขาวชนิดนิวโตรฟิลในเลือดต่ำ (neutropenia) หรือผู้ป่วยที่กำลังได้รับการปลูกถ่ายไขกระดูก ปัญหาสำคัญคือความล่าช้าในการวินิจฉัย และนำไปสู่การให้การรักษาที่ล่าช้าตามมา การตรวจวัดค่า (1,3) ß-D-glucan (BG) ในเลือดผู้ป่วยเป็นการทดสอบที่ถูกพัฒนาขึ้นมาเพื่อพยายามมาแก้ไขปัญหาดังกล่าว อย่างไรก็ตามแม้ว่าการตรวจวัดค่า BG จะเริ่มมีการใช้กันอย่างแพร่หลายมากขึ้น แต่สำหรับประเทศไทยนั้นยังจำกัดอยู่เฉพาะในงานวิจัยและยังขาดข้อมูลการวิเคราะห์ค่าความสามารถต่างๆ ของการทดสอบในกลุ่มผู้ป่วยไทย วัตถุประสงค์: งานวิจัยฉบับนี้จึงมุ่งเน้นที่จะศึกษาการตรวจวัดค่า BG ในแง่การวิเคราะห์ค่าความไวและความจำเพาะของการทดสอบ สำหรับใช้ในการวินิจฉัยโรคติดเชื้อราชนิดลุกลามในกลุ่มผู้ป่วยมะเร็งเม็ดเลือดที่กำลังมีภาวะ neutropenia และผู้ป่วยที่เข้ารับการปลูกถ่ายไขกระดูก ในโรงพยาบาลจุฬาลงกรณ์ ในช่วงตั้งแต่เดือนกรกฎาคม พ.ศ.2557 จนถึงเดือนกุมภาพันธ์ พ.ศ.2558 โดยตรวจติดตามผู้ป่วยตลอดช่วงที่เข้ารับการรักษา เมื่อผู้ป่วยเริ่มมีอาการหรืออาการแสดงต่างๆที่ทำให้สงสัยว่าจะมีโรคติดเชื้อราชนิดลุกลามเกิดขึ้นแล้ว ก็ทำการเก็บเลือดผู้ป่วยเพื่อตรวจวัดค่า BG และตรวจติดตามต่อว่ามีผู้ป่วยรายใดบ้างที่เข้าเกณฑ์การวินิจฉัยโรคติดเชื้อราชนิดลุกลามตามเกณฑ์ของ European Organization for Research and Treatment of Cancer/Mycoses Study Group (EORTC/MSG) ปี 2008 วิธีการศึกษา: โดยเก็บรวบรวมผู้ป่วยได้ทั้งหมด 46 ราย พบว่ามีผู้ป่วย 17 รายที่ได้รับการวินิจฉัยว่าเป็นโรคติดเชื้อราชนิดลุกลามคิดเป็นร้อยละ 37 จากผู้ป่วยทั้งหมด โดยผู้ป่วยได้รับการวินิจฉัยว่าเป็นระดับ proven invasive fungal infections (IFIs) จำนวน 5 ราย และระดับ probable IFIs จำนวน 9 ราย การตรวจวัดค่า BG ในเลือดผู้ป่วยพบว่ามีค่าความไว (sensitivity), ค่าความจำเพาะ (specificity), ค่า positive predictive value (PPV), และค่า negative predictive value (NPV) ของเครื่องมือตรวจนี้อยู่ที่ร้อยละ 14.28, 96.87, 66.67, และ 72.09 ตามลำดับ และถ้าพิจารณาในกลุ่มผู้ป่วยที่ได้รับการวินิจฉัยว่าเป็นโรคติดเชื้อราชนิดลุกลามและมีผลการตรวจวัดค่า BG ในเลือดให้ผลบวกนั้น ผู้ป่วยจะให้ผลบวกค่า BG ในเลือดเร็วกว่าการตรวจวินิจฉัยโดยยึดตามเกณฑ์ของ EORTC/MSG ปี 2008 โดยเฉลี่ยประมาณ 3 วัน แต่ไม่มีความแตกต่างเชิงนัยสำคัญทางสถิติ โดยมีค่า P= 0.667 สรุปผลการศึกษา: โดยสรุปการตรวจวัดค่า BG ในเลือดผู้ป่วยเพียง 1 ครั้งอาจไม่เพียงพอ เพื่อช่วยในการวินิจฉัยโรคติดเชื้อราชนิดลุกลามในกลุ่มผู้ป่วยมะเร็งเม็ดเลือดที่กำลังมีภาวะ neutropenia หรือกลุ่มผู้ป่วยที่เข้ารับการปลูกถ่ายไขกระดูก เนื่องจากเครื่องมือการตรวจวัด BG ในเลือดผู้ป่วยมีค่าความไวในการตรวจที่จำกัด ดังนั้นจึงควรมีการตรวจติดตามค่า BG อีกเป็นครั้งที่ 2 หรือ 3 ถ้าผู้ป่วยยังคงมีอาการหรืออาการแสดงที่ยังทำให้สงสัยโรคติดเชื้อราชนิดลุกลามนี้อยู่
DOI: 10.14457/cu.the.2014.1336
title: การศึกษาเปรียบเทียบ ยา วอริโคนาโซล และยาหลอก เพื่อการป้องกันการติดเชื้อราแบบลุกลามในผู้ป่วยมะเร็งเม็ดเลือดขาวชนิดเฉียบพลันชนิดไมอีลอยด์ ที่ได้รับการรักษาด้วยเคมีบำบัด

description: ที่มา: การติดเชื้อราชนิดลุกลามเป็นปัญหาสำคัญอันเป็นสาเหตุหลักของการทุพลภาพและเสียชีวิตในผู้ป่วยมะเร็งเม็ดเลือดที่มีปริมาณเม็ดเลือดขาวชนิดนิวโตรฟิลล์ต่ำหลังจากได้รับยาเคมีบำบัด วิธีเพื่อลดอุบัติการณ์ของการติดเชื้อราชนิดลุกลามนั้นมีการศึกษาอย่างแพร่หลายเช่น การให้ยาต้านเชื้อราเพื่อป้องกันซึ่งแนะนำในแนวทางมาตรฐาน อย่างไรก็ตามจากการศึกษาในปัจจุบันยังไม่มีข้อมูลการศึกษาแบบสุ่มซึงเปรียบเทียบ ยา วอริโคนาโซล และยาหลอก เพื่อการป้องกันการติดเชื้อราในผู้ป่วยมะเร็งเม็ดเลือดขาวชนิดเฉียบพลันชนิดไมอีลอยด์ซึ่งมีความเสี่ยงสูงต่อการเกิดการติดเชื้อราชนิดลุกลามขณะได้รับยาเคมีบำบัด วิธีการศึกษา: ดังนั้นผู้วิจัยจึงได้ทำการทดลองไปข้างหน้าแบบสุ่มเพื่อศึกษาประสิทธิภาพและความปลอดภัยของยาวอริโคนาโซลเทียบกับยาหลอกในการป้องกันการติดเชื้อราชนิดลุกลามในผู้ป่วยมะเร็งเม็ดเลือดขาวกลุ่มนี้ที่มารับยาเคมีบำบัดทั้งในระยะ induction และระยะ consolidation กลุ่มประชากรที่เข้ารับการศึกษาวิจัยจะได้รับการสุ่มโดยบล็อก 1:1 วัตถุประสงค์หลักเพื่อติดตามดูอุบัติการณ์ของการเกิดการติดเชื้อราชนิดลุกลามระหว่างที่นอนในโรงพยาบาลและภายใน 30 วันหลังจากที่ได้รับยาเคมีบำบัด ผลการศึกษา: จากการศึกษา ผู้ป่วยมะเร็งเม็ดเลือดขาวชนิดเฉียบพลันชนิดไมอีลอยด์ 40 คน คิดเป็น 44 ครั้งของการได้รับยาเคมีบำบัดในโรงพยาบาลจุฬาลงกรณ์และโรงพยาบาลภูมิพลอดุลยเดช โดยแบ่งเป็นกลุ่มละ 22 ครั้งของการได้รับยาเคมีบำบัด ไม่พบอุบัติการณ์ของการเกิดการติดเชื้อราชนิดลุกลามการวินิจฉัยทางจุลชีววิทยาประเภทพิสูจน์แน่นอน proven และที่น่าจะเป็น probable ในกลุ่มที่ได้รับยาวอริโคนาโซลในการป้องกัน และพบ 4 ราย คิดเป็นร้อยละ 18.18 ในผู้ป่วยที่ได้รับยาหลอก ค่าลดความเสี่ยงสัมบูรณ์ (absolute risk reduction) เท่ากับ 18.18 (P=0.036, 95% confidence interval 0.01-0.36) แสดงถึงจำนวนผู้ป่วย 6 รายที่ได้รับยาวอริโคนาโซลในการป้องกันขณะได้รับยาเคมีบำบัดสามารถป้องกันการติดเชื้อราชนิดลุกลามได้เพิ่ม 1 ครั้ง เมื่อเทียบกับยาหลอก ไม่พบอัตราการเสียชีวิตในกลุ่มที่ได้รับยาวอริโคนาโซลและร้อยละ 9 ในกลุ่มที่ได้รับยาหลอกไม่มีความแตกต่างกันอย่างมีนัยสำคัญ ( P=0.148, 95% confidence interval -0.04-0.22) ระยะเวลานอนโรงพยาบาลมัธยฐานเท่ากับ 32 วัน (Interquartile range 26,36) ในกลุ่มที่ได้รับยาวอริโคนาโซล และ 28 วัน (Interquartile range 13,38) ในกลุ่มที่ได้รับยาหลอก (P=0.510) ผลข้างเคียงจากยาพบ 5 รายในกลุ่มที่ได้รับยาวอริโคนาโซล (ร้อยละ 23) และ 1 ราย (ร้อยละ 4.5) ในกลุ่มที่ได้รับยาหลอก (P=o.o49) โดยในกลุ่มที่ได้วอริโคนาโซลพบการเกิดผื่นผิวหนังมากที่สุดเป็นจำนวน 2ราย (ร้อยละ 9) และไม่พบการหยุดยาวอริโคนาโซลระหว่างการศึกษาเนื่องจากผลข้างเคียงของยา สรุปผลการศึกษา: โดยสรุป ยาวอริโคนาโซลมีประสิทธิภาพมากกว่ายาหลอกในการป้องกันการติดเชื้อราชนิดลุกลามในผู้ป่วยมะเร็งเม็ดเลือดขาวชนิดเฉียบพลันชนิดไมอีลอยด์ที่ได้รับยาเคมีบำบัดทั้งระยะ induction และระยะ consolidation ซึ่งเกิดภาวะเม็ดเลือดขาวชนิดนิวโตรฟิลล์ต่ำ และไม่พบผลข้างเคียงรุนแรงของยาดังกล่าว
DOI: 10.14457/cu.the.2014.1337
title: ผลการนวดไทยต่อระดับความวิตกกังวล ความซึมเศร้า และอาการปวดของผู้ป่วยกลุ่มอาการปวดกล้ามเนื้อและเยื่อพังผืดที่มารับบริการนวดแผนไทย ณ คลินิกแพทย์แผนไทยประยุกต์ คณะแพทยศาสตร์ มหาวิทยาลัยธรรมศาสตร์

description: เหตุผลของการทำวิจัย : กลุ่มอาการปวดกล้ามเนื้อและพังผืด ( Myofascial Pain Syndrome ) เป็นกลุ่มอาการปวดกล้ามเนื้อที่พบได้บ่อยมากในกลุ่มประชากรวัยกลางคน หรือวัยทำงาน เป็นสาเหตุหนึ่งของกลุ่มอาการปวดเรื้อรังที่พบบ่อยที่สุด ปัจจัยทางด้านจิตใจ ความเครียด วิตกกังวลและความเศร้า เป็นอีกปัจจัยหนึ่งที่มีผลต่อการเกิดโรค การนวดไทยเป็นอีกหนึ่งแนวทางรักษาที่มีผลทั้งทางด้านร่างกายและจิตใจ วัตถุประสงค์ : เพื่อศึกษาผลของการนวดแผนไทยต่อระดับความวิตกกังวล ความซึมเศร้า และอาการปวดของผู้ป่วยกลุ่มอาการปวดกล้ามเนื้อและเยื่อพังผืดที่มารับบริการนวดแผนไทย ณ คลินิกแพทย์แผนไทยประยุกต์ คณะแพทยศาสตร์ มหาวิทยาลัยธรรมศาสตร์ รูปแบบการวิจัย : การวิจัยแบบกึ่งทดลอง ( Quasi-experimental research ) one-group pre-post test สถานที่ทำการศึกษา : คลินิกแพทย์แผนไทยประยุกต์ คณะแพทยศาสตร์ มหาวิทยาลัยธรรมศาสตร์ ตัวอย่างและวิธีการศึกษา: ศึกษาในผู้ป่วยกลุ่มอาการปวดกล้ามเนื้อและเยื่อพังผืดที่มารับบริการนวดแผนไทย ณ คลินิกแพทย์แผนไทยประยุกต์ คณะแพทยศาสตร์ มหาวิทยาลัยธรรมศาสตร์จำนวน 20 คน กลุ่มตัวอย่างจะได้รับการรักษาโดยการนวดแผนไทย ติดต่อกัน 3 ครั้ง ในวันจันทร์ พุธและศุกร์ของสัปดาห์ กลุ่มตัวอย่างจะได้รับการประเมินระดับความวิตกกังวล ความซึมเศร้า และระดับความปวด ก่อนและหลังการนวดไทย 3 ครั้ง วิเคราะห์โดยใช้การทดสอบ Pair t-test และ การทดสอบ Wilcoxon Singed rank test เพื่อเปรียบเทียบผลการนวดแผนไทย ก่อนและหลังการรักษา ผลการศึกษา : ในกลุ่มตัวอย่างที่มีอาการปวดกล้ามเนื้อและเยื่อพังผืดมีระดับคะแนนความวิตกกังวล ความซึมเศร้า และระดับความปวดลดลงหลังรับการนวดแผนไทย 3 ครั้ง โดยมีคะแนนเฉลี่ยของระดับความวิตกกังวลก่อนการรักษา เป็น 10.60 และ 5.53 หลังการรักษา คะแนนเฉลี่ยระดับความซึมเศร้าก่อนรักษา เป็น 8.4 และ 4.5 หลังการรักษา และคะแนนเฉลี่ยระดับความปวดก่อนการรักษา เป็น 2.46 และ 1.8 หลังการรักษา สรุป : การรักษาโดยการนวดแผนไทยสามารถลดระดับความวิตกกังวล ความซึมเศร้า และระดับความปวดได้อย่างมีนัยสำคัญทางสถิติ (p&lt;0.01) คำสำคัญ : นวดแผนไทย ปวดกล้ามเนื้อและเยื่อพังผืด ความปวด ความวิตกกังวล ความซึมเศร้า
DOI: 10.15468/l7hroh
title: Integrative taxonomy resuscitates two species in the Lasioglossum villosulum complex (Kirby, 1802) (Hymenoptera: Apoidea: Halictidae)

description: This dataset contains the digitized treatments in Plazi based on the original journal article Pauly, Alain, Noël, Grégoire, Sonet, Gontran, Notton, David G., Boevé, Jean-Luc (2019): Integrative taxonomy resuscitates two species in the Lasioglossum villosulum complex (Kirby, 1802) (Hymenoptera: Apoidea: Halictidae). European Journal of Taxonomy 541: 1-43, DOI: https://doi.org/10.5852/ejt.2019.541
DOI: 10.17632/mzssz855d9.1
title: Data for: Analyzing the heave of an entire city: modeling of swelling processes in clay-sulfate rocks

description: The data comprises the geodetic measurements and interpolated volumes used to calibrate the reactive transport model.
DOI: 10.17632/pkm772pz4z.1
title: The CCSM3 Deep Time Climate Simulation lpia.lowstand.highstand.hico2

description: I. Top Level Description This dataset archives a simulation with Community Climate System Model version 3 (CCSM3) known as lpia.lowstand.highstand.hico2. It was called icehouse.highsealevel.highCO2 in Heavens et al. (2015), the publication in which it was first reported in the peer-reviewed literature. This publication should be used for reference concerning the overarching methodology of the simulation. The simulation was run on the bluefire machine operated by the Computational Information Systems Laboratory (CISL) of the National Center for Atmospheric Research (NCAR) between 23 August 2012 and 16 October 2012. The included README.TXT provides a more detailed description. References: Heavens, N.G., N.M. Mahowald, G.S. Soreghan, M.J. Soreghan, C.A. Shields, 2015, A model-based evaluation of tropical climate in Pangaea during the late Palaeozoic Icehouse, Palaeogeogr. Palaeoclimatol., Palaeoecol., 425, 109–127, doi:10.1016/j.palaeo.2015.02.024. Rosenbloom, N., C. Shields, E. Brady, S. Levis, and S. Yeager, 2011, Using CCSM3 for Paleoclimate Applications, National Center for Atmospheric Research (Boulder, CO) Technical Note, NCAR/TN-483+STR. Acknowledgments: This simulation made use of CISL-NCAR resources and was supported by the National Science Foundation under EAR-0745961, EAR-0932946, and EAR-1003509. It was archived under EAR-1337363.
DOI: 10.17632/sbzh5zbkf3.1
title: The CCSM3 Pre-Industrial Control Climate Simulation for Deep Time lpia.pic1

description: I. Top Level Description This dataset archives a simulation with Community Climate System Model version 3 (CCSM3) known as lpia.pic1. It was called Pic1 in Heavens et al. (2015), the publication in which it was first reported in the peer-reviewed literature. This publication should be used for reference concerning the overarching methodology of the simulation. The simulation was run on the bluefire machine operated by the Computational Information Systems Laboratory (CISL) of the National Center for Atmospheric Research (NCAR) between 5 May 2011 and 17 May 2011. The included README.TXT provides a more detailed description. References: Heavens, N.G., N.M. Mahowald, G.S. Soreghan, M.J. Soreghan, C.A. Shields, 2015, A model-based evaluation of tropical climate in Pangaea during the late Palaeozoic Icehouse, Palaeogeogr. Palaeoclimatol., Palaeoecol., 425, 109–127, doi:10.1016/j.palaeo.2015.02.024. Rosenbloom, N., C. Shields, E. Brady, S. Levis, and S. Yeager, 2011, Using CCSM3 for Paleoclimate Applications, National Center for Atmospheric Research (Boulder, CO) Technical Note, NCAR/TN-483+STR. Acknowledgments: This simulation made use of CISL-NCAR resources and was supported by the National Science Foundation under EAR-0745961, EAR-0932946, and EAR-1003509. It was archived under EAR-1337363.
DOI: 10.17632/ygcgv32nw5.1
title: Berea Permeabilities

description: Permeability dataset for the four Permeameters sizes
DOI: 10.3886/e100448v1-13167
title: Centers for Disease Control and Prevention's (CDC) Abortion Surveillance System, 2009-2013

description: CDC began abortion surveillance in 1969 to document the number and characteristics of women obtaining legal induced abortions. Many states and reporting areas (New York City and the District of Columbia) conduct abortion surveillance. CDC compiles the information these reporting areas collect to produce national estimates. CDC’s surveillance system compiles information on legal induced abortions only. For the purpose of surveillance, a legal induced abortion is defined as an intervention performed by a licensed clinician (e.g., a physician, nurse-midwife, nurse practitioner, or physician assistant) that is intended to terminate an ongoing pregnancy. Most states and reporting areas that collect abortion data now report if an abortion was medical or surgical. Medical abortions are legal procedures that use medications instead of surgery.
description: record abstracts~~
description: Legally induced abortions in the United StatesSmallest Geographic Unit: United States
DOI: 10.5281/zenodo.3377453
title: Protein interaction networks are substantially rewired across evolution

description: Complete data and source code deposit for Protein interaction networks are substantially rewired across evolution.
DOI: 10.7910/dvn/hrsxbo/wmwq3b
title: tba_final_analysis.tab

description: :unav
DOI: 10.7910/dvn/zi1huo/hqkd4y
title: household_baseline_analysis.tab

description: :unav
DOI: 10.7910/dvn/zi1huo/svxuhp
title: household_baseline_analysis_codebook.rtf

description: :unav
DOI: 10.14457/cu.the.2014.1338
title: การปรับตัวของนักศึกษาแพทย์ชั้นปีที่ 1 คณะแพทยศาสตร์แห่งหนึ่งในประเทศไทย

description: การวิจัยครั้งนี้เป็นการวิจัยเชิงพรรณนา ณ จุดเวลาใดเวลาหนึ่ง เพื่อศึกษาถึงการปรับตัวและปัจจัยที่เกี่ยวข้องของนักศึกษาแพทย์ชั้นปีที่ 1 คณะแพทยศาสตร์ศิริราชพยาบาล มหาวิทยาลัยมหิดล โดยเก็บรวบรวมข้อมูลของนักศึกษาแพทย์ชั้นปีที่ 1 คณะแพทยศาสตร์ศิริราชพยาบาล มหาวิทยาลัยมหิดล ภาคการเรียนที่ 2 ปีการศึกษา 2557 จำนวน 284 คน เครื่องมือที่ใช้ในการวิจัย ได้แก่ 1) แบบสอบถามข้อมูลพื้นฐาน 2) แบบประเมินความฉลาดทางอารมณ์ของกรมสุขภาพจิต 3) แบบสำรวจปัญหาการปรับตัว สถิติเชิงพรรณนาที่ใช้ในการอธิบายลักษณะทั่วไปของประชากร ได้แก่ ค่าสัดส่วน ร้อยละ ค่าเฉลี่ยเลขคณิต และส่วนเบี่ยงเบนมาตรฐาน และใช้สถิติเชิงอนุมานในการทดสอบความสัมพันธ์ของปัญหาการปรับตัวกับปัจจัยส่วนบุคคลและความฉลาดทางอารมณ์ โดยใช้สถิติ Pearson's product moment correlation coefficient, Independent samples t-test, One way ANOVA และ Multiple Regression Analysis ผลการศึกษา พบว่า นักศึกษาแพทย์ชั้นปีที่ 1 คณะแพทยศาสตร์ศิริราชพยาบาล มหาวิทยาลัยมหิดล ส่วนใหญ่มีปัญหาในการปรับตัวในภาพรวม 10 ด้าน อยู่ในระดับต่ำ เมื่อแยกรายด้าน พบว่า มีปัญหาการปรับตัวในด้านการปรับตัวทางการเรียน อยู่ในระดับปานกลาง และมีปัญหาการปรับตัวในด้านกิจกรรมสังคมและนันทนาการ ด้านสุขภาพและพัฒนาการด้านร่างกาย ด้านความสัมพันธ์ทางสังคม ด้านหลักสูตรและการสอน ด้านการปรับตัวทางอารมณ์และส่วนตัว ด้านศีลธรรมจรรยาและศาสนา ด้านบ้านและครอบครัว ด้านการปรับตัวทางเพศ ด้านการเงิน สภาพความเป็นอยู่และการงาน อยู่ในระดับต่ำ สำหรับความฉลาดทางอารมณ์ พบว่า นักศึกษาแพทย์ชั้นปีที่ 1 คณะแพทยศาสตร์ศิริราชพยาบาล มหาวิทยาลัยมหิดล มีคะแนนความฉลาดทางอารมณ์ในด้านรวม อยู่ในเกณฑ์ปกติ โดยมีคะแนนความฉลาดทางอารมณ์ด้านดี อยู่ในเกณฑ์สูงกว่าปกติ ด้านเก่ง อยู่ในเกณฑ์ปกติ และด้านสุข อยู่ในเกณฑ์ปกติ และพบว่า ปัจจัยที่มีความสัมพันธ์กับปัญหาการปรับตัวในภาพรวมอย่างมีนัยสำคัญทางสถิติ ได้แก่ ความฉลาดทางอารมณ์ (p &lt; 0.01) และปัจจัยที่สามารถทำนายปัญหาการปรับตัวในภาพรวม คือ ความฉลาดทางอารมณ์ (r2 = 0.367,p &lt; 0.01) ข้อมูลของการศึกษาครั้งนี้จะเป็นประโยชน์ในการเข้าถึงปัญหาการปรับตัวและสามารถหาแนวทางช่วยเหลือและป้องกันด้านสุขภาพจิตให้แก่นักศึกษาแพทย์ชั้นปีที่ 1 คณะแพทยศาสตร์ศิริราชพยาบาล มหาวิทยาลัยมหิดล
DOI: 10.14457/cu.the.2014.1339
title: แรงจูงใจในการทำกิจกรรมที่มีจิตสำนึกสาธารณะในผู้มีศักยภาพทางธุรกิจสูง

description: เหตุผลของการทำวิจัย : มีการศึกษาเรื่องปัจจัยที่ก่อให้เกิดจิตสำนึกสาธารณะมากมาย แต่ปัจจัยที่ก่อให้เกิดแรงจูงใจในการทำกิจกรรมที่มีจิตสำนึกสาธารณะในผู้มีศักยภาพทางธุรกิจสูงในประเทศไทย ยังไม่ได้มีการศึกษา วัตถุประสงค์ : เพื่อศึกษาปัจจัยที่ทำให้เกิดแรงจูงใจในการทำกิจกรรมที่มีจิตสำนึกสาธารณะในผู้มีศักยภาพทางธุรกิจสูง รูปแบบการวิจัย :การศึกษาวิจัยเชิงคุณภาพ สถานที่ทำการศึกษา : กรุงเทพเเละปริมณฑล ตัวอย่างและวิธีการศึกษา : ศึกษาผู้มีศักยภาพทางธุรกิจสูงทั้งชายหญิงคัดเลือกตัวอย่างเเบบเฉพาะเจาะจงซึ่งเป็นผู้มีศักยภาพทางอาชีพและมีผลงานทำกิจกรรมที่มีจิตสำนึกสาธารณะอย่างต่อเนื่อง เก็บข้อมูลด้วยวิธีการสัมภาษณ์ส่วนบุคคลเชิงลึก ใช้เวลา 60 - 90นาที เครื่องมือที่ใช้ในการวิจัยประกอบด้วย คำถามที่ใช้สัมภาษณ์ระดับลึก ผลการศึกษา : ปัจจัยที่ทำให้เกิดแรงจูงใจในการทำกิจกรรมที่มีจิตสำนึกสาธารณะในผู้ที่มีศักยภาพทางธุรกิจสูงได้แก่ ประสบการณ์ในวัยเด็กที่เกิดจากพฤติกรรมของบุคคลในครอบครัวและการเลี้ยงดูของบุคคล นิสัยพื้นฐานด้านการเห็นอกเห็นใจผู้อื่น การคาดหวังผลลัพธ์ รองลงมาคือกลุ่มเพื่อนในปัจจุบัน จากนั้นจึงเป็นเหตุการณ์สำคัญในชีวิต และความศรัทธาคำสอนในศาสนา ส่วนที่ได้จากงานวิจัยเพิ่มเติมขึ้นมาก็คือ ความต้องการการเติมเต็มความสมบูรณ์ในชีวิต ทั้งด้านความสามารถและด้านจิตใจ สรุป : ควรจะนำปัจจัยที่กระตุ้นให้เกิดเเรงจูงใจในการทำกิจกรรมที่มีจิตสำนึกสาธารณะไปปลูกฝังกระตุ้น พัฒนาโปรเเกรมการศึกษา การสร้างกระบวนการเรียนรู้ สื่อบันเทิง ต่างๆในสังคม เพื่อสร้างเเรงจูงใจในการทำกิจกรรมที่มีจิตสำนึกสาธารณะอย่างมีประสิทธิภาพมากขึ้น โดยเฉพาะอย่างยิ่ง รูปแบบของกิจกรรมที่ปลูกจิตสำนึกต่อสังคมในระบบการศึกษา ซึ่งผลจากการศึกษาครั้งนี้ชี้ให้เห็นถึงระบบการศึกษาที่มีผลน้อยมากต่อการปลูกฝังเรื่องดังกล่าว ยิ่งไปกว่านั้น งานวิจัยนี้น่าจะเป็นส่วนจุดประกายให้มีการศึกษาในเชิงลึกยิ่งขึ้นในส่วนของการสร้างเเรงจูงใจในผู้มีศักยภาพทางเศรษฐกิจสูง ซึ่งถือเป็นกลุ่มคนที่มีศักยภาพสูงในการพัฒนาสังคมไทยในระดับประเทศ เพื่อให้เกิดประโยชน์ในการพัฒนาประเทศในด้านกายภาพ และจิตใจต่อไป
DOI: 10.14457/cu.the.2014.1340
title: การศึกษากลยุทธ์การประชาสัมพันธ์การแข่งขันกีฬาว่ายน้ำมาร์ตินคัพครั้งที่ 13

description: วัตถุประสงค์ การวิจัยครั้งนี้มีวัตถุประสงค์ เพื่อศึกษารูปแบบและเหตุผลของการใช้กลยุทธ์การประชาสัมพันธ์การแข่งขันกีฬาว่ายน้ำมาร์ตินคัพ ครั้งที่ 13 และเพื่อศึกษาผลสัมฤทธิ์ที่ส่งผลต่อภาพลักษณ์ของกีฬาว่ายน้ำและมหาวิทยาลัยอัสสัมชัญ บางนา ซึ่งเป็นผู้จัดการแข่งขันกีฬาว่ายน้ำมาร์ตินคัพครั้งที่ 13 วิธีดำเนินการวิจัย ใช้วิธีสัมภาษณ์เกี่ยวกับการวิเคราะห์สภาพองค์กร เพื่อค้นหาจุดแข็ง จุดเด่น จุดด้อย หรือสิ่งที่อาจเป็นปัญหาสำคัญในการดำเนินงานนำผลที่ได้ไปใช้ทำแบบสอบถามและ ใช้แบบสอบถามในการเก็บข้อมูล จากกลุ่มตัวอย่างจำนวน 400 คน นำผลที่ได้มาวิเคราะห์ด้วยโปรแกรมคอมพิวเตอร์สำเร็จรูป SPSS เพื่อหาค่าร้อยละ ค่าเฉลี่ย ส่วนเบี่ยงเบนมาตรฐาน และวิเคราะห์ความแปรปรวนแบบทางเดียวและทดสอบความแตกต่างของค่าเฉลี่ยเป็นรายคู่โดยวิธีของเชฟเฟ ผลการวิจัย ความพึงพอใจเกี่ยวกับแผนการประชาสัมพันธ์การจัดการการแข่งขันกีฬาว่ายน้ำมาร์ตินคัพ ครั้งที่ 13 ของผู้ข้าร่วมการแข่งขันทั้ง 3 ด้าน ผู้ตอบแบบสอบถามส่วนใหญ่มีความพึงพอใจอยู่ในระดับมากได้แก่ ด้านการแสวงหาข้อมูล (ค่าเฉลี่ย = 3.78) ด้านการกำหนดนโยบายและการวางแผน(ค่าเฉลี่ย =3.59) ด้านการติดต่อสื่อสาร (ค่าเฉลี่ย = 3.67) สรุปผลการวิจัย พบว่า การแข่งขันกีฬาว่ายน้ำมาร์ตินคัพ ครั้งที่ 13 มีกลยุทธ์การประชาสัมพันธ์ การแข่งขันกีฬา ซึ่งประกอบไปด้วยการแสวงหาข้อมูล การวางแผนและดำเนินโครงการ การประชาสัมพันธ์ และการประเมินผล ส่วนผลสัมฤทธิ์ต่อกีฬาว่ายน้ำพบว่า กลุ่มตัวอย่างส่วนใหญ่มีความพึงพอใจในด้านความเป็นมืออาชีพของผู้ดำเนินการจัดการแข่งขันและประชาสัมพันธ์การจัดการแข่งขัน เนื่องจากมีความรู้ในการประชาสัมพันธ์การแข่งขัน โดยใช้ช่องทางในการประชาสัมพันธ์ที่หลากหลาย และมีการประยุกต์ใช้เทคโนโลยีต่างเพื่อให้กลุ่มที่สนใจสามารถเข้าถึงข้อมูลการแข่งขันได้โดยสะดวกและรวดเร็ว สื่อและข้อมูลที่ใช้ในการประชาสัมพันธ์มีความชัดเจน และครบถ้วนสมบูรณ์ ทำให้ผู้รับทราบข้อมูลสามารถเข้าใจรายละเอียดเกี่ยวกับการแข่งขันได้โดยง่าย ซึ่งส่งผลต่อภาพลักษณ์ที่ดีของมหาวิทยาลัยอัสสัมชัญบางนา ซึ่งเป็นมหาวิทยาลัยผู้จัดการแข่งขันกีฬาว่ายน้ำมาร์ตินคัพ ครั้งที่ 13 นอกจากนี้ ยังเป็นการประชาสัมพันธ์มหาวิทยาลัยร่วมด้วย
DOI: 10.14457/cu.the.2014.1341
title: แนวทางการจัดการกิจกรรมนันทนาการสำหรับประชาชนภายในบริเวณสนามกีฬาระดับอำเภอ

description: การวิจัยครั้งนี้มีวัตถุประสงค์ เพื่อศึกษาแนวทางในการบริหารจัดการกิจกรรมนันทนาการสำหรับประชาชนภายในบริเวณสนามกีฬาระดับอำเภอ และความต้องการในการเข้าร่วมกิจกรรมนันทนาการของประชาชนภายในบริเวณสนามกีฬาระดับอำเภอ กลุ่มตัวอย่างที่ใช้ในการวิจัยครั้งนี้ คือ ประชาชนที่เข้ามาใช้บริการภายในสนามกีฬาระดับอำเภอ โดยคำนวณขนาดกลุ่มตัวอย่าง ด้วยวิธีของทาโร่ ยามาเน่ ได้ขนาดกลุ่มตัวอย่างจำนวน 400 คน และสุ่มกลุ่มตัวอย่างแบบบังเอิญ (Accidental Sampling) เครื่องมือที่ใช้ในการเก็บรวบรวมข้อมูลเป็นแบบสอบถามที่ผู้วิจัยสร้างขึ้น และนำไปทดสอบหาคุณภาพเครื่องมือ มีค่าความตรงเชิงเนื้อหาเท่ากับ 0.81 และมีค่าความเที่ยงสัมประสิทธิ์อัลฟา เท่ากับ 0.70 และแบบสัมภาษณ์แบบกึ่งมีโครงสร้าง ทำการสัมภาษณ์เจ้าหน้าที่ผู้ปฏิบัติงานภายในสนามกีฬาระดับอำเภอ นำข้อมูลที่ได้จากแบบสอบถามมาวิเคราะห์หาค่าร้อยละ ค่าเฉลี่ย ส่วนเบี่ยงเบนมาตรฐาน นำเสนอในรูปตารางประกอบความเรียง เป็นรายภาค และวิเคราะห์ข้อมูลจากแบบสัมภาษณ์ โดยการวิเคราะห์เนื้อหา และสรุปผลการสัมภาษณ์ นำเสนอแยกเป็นรายภาค จากนั้นจัดประชุมกลุ่มย่อย เพื่อหาข้อสรุปแนวทางการจัดการกิจกรรมนันทนาการสำหรับประชาชนภายในบริเวณสนามกีฬาระดับอำเภอ ผลการวิจัย พบว่า แนวทางการจัดการกิจกรรมนันทนาการภายในสนามกีฬาระดับอำเภอใช้หลัก 5M’s ได้แก่ บุคลากร (Man) การเงินและงบประมาณ (Money) วัสดุ อุปกรณ์ และสิ่งอำนวยความสะดวก (Material) บริหารการจัดการ (Management) และการดัดแปลงให้เหมาะสมกับสภาพพื้นที่ (Modification) และความต้องการประกอบกิจกรรมนันทนาการในสนามกีฬาระดับอำเภอสูงสุด 3 อันดับแรก ได้แก่ กิจกรรมพัฒนาสุขภาพและสมรรถภาพทางกาย เกมกีฬา และกีฬาเพื่อการแข่งขัน และความต้องการเข้าร่วม 2-3 ครั้งต่อสัปดาห์
DOI: 10.14457/cu.the.2014.1342
title: สภาพและปัญหาการจัดการเตรียมทีมนักกีฬาไทยในการแข่งขันกีฬาเอเชี่ยนบีชเกมส์ ครั้งที่ 4 ณ จังหวัดภูเก็ต

description: การวิจัยครั้งนี้มีวัตถุประสงค์ เพื่อศึกษาถึงสภาพและปัญหาการจัดการเตรียมทีมนักกีฬาไทยในการแข่งขันกีฬาเอเชี่ยนบีชเกมส์ ครั้งที่ 4 ณ จังหวัดภูเก็ต และเพื่อเปรียบเทียบการรับรู้สภาพและปัญหา ระหว่างนักกีฬาประเภทบุคคลและนักกีฬาประเภททีม ของการจัดการเตรียมทีมนักกีฬาไทยในการแข่งขันกีฬาเอเชี่ยนบีชเกมส์ ครั้งที่ 4 ณ จังหวัดภูเก็ต ประชากรการวิจัยครั้งนี้เป็น เลขาธิการสมาคมกีฬาหรือนายกสมาคมกีฬา ผู้จัดการทีม ผู้ฝึกสอน และนักกีฬา ซึ่งประกอบด้วย 26 ชนิดกีฬา รวม 473 คน ซึ่งใช้แบบสอบถามและแบบสัมภาษณ์ในการเก็บข้อมูลผู้ที่เกี่ยวข้อง นำผลที่ได้มาวิเคราะห์ทางสถิติ หาค่าเฉลี่ย ส่วนเบี่ยงเบนมาตรฐาน การทดสอบค่า "ที" (t-test) ผลการวิจัยพบว่า 1. สภาพการจัดการเตรียมทีมนักกีฬาไทยในการแข่งขันกีฬาเอเชี่ยนบีชเกมส์ ครั้งที่ 4 ณ จังหวัดภูเก็ต ทุกด้านโดยภาพรวมอยู่ในระดับมาก (ค่าเฉลี่ย = 2.79, มัธยฐาน = 0.66) และในรายด้านเรียงลำดับจากมากไปหาน้อย คือ ด้านการจัดระบบงาน (ค่าเฉลี่ย = 3.04, มัธยฐาน = 0.54) สภาพการดำเนินงานระดับควรปรับปรุง คือ ด้านการเงินและงบประมาณ (ค่าเฉลี่ย = 2.63, มัธยฐาน = 0.66) และ ด้านการประเมินผล (ค่าเฉลี่ย = 2.63, มัธยฐาน = 0.70) 2. ปัญหาการจัดการเตรียมทีมนักกีฬาไทยในการแข่งขันกีฬาเอเชี่ยนบีชเกมส์ ครั้งที่ 4 ณ จังหวัดภูเก็ต ทุกด้านโดยภาพรวมอยู่ในระดับน้อย (ค่าเฉลี่ย = 2.27, มัธยฐาน = 0.64) และในรายด้านเรียงลำดับจากมากไปหาน้อย คือ ด้านบุคลากร (ค่าเฉลี่ย = 2.36, มัธยฐาน = 0.65) รองลงมา คือ ด้านการนำ (ค่าเฉลี่ย = 2.34, มัธยฐาน = 0.64) ด้านการจัดระบบงาน (ค่าเฉลี่ย = 2.32, มัธยฐาน = 0.65) ด้านการเงินและงบประมาณ (ค่าเฉลี่ย = 2.32, มัธยฐาน = 0.58) ด้านการประเมินผล (ค่าเฉลี่ย = 2.31, มัธยฐาน = 0.67) ด้านการวางแผน (ค่าเฉลี่ย = 2.30, มัธยฐาน = 0.70) ด้านการจัดการทั่วไป (ค่าเฉลี่ย = 2.24, มัธยฐาน = 0.66) ด้านสถานที่ วัสดุอุปกรณ์ และการอำนวยความสะดวก (ค่าเฉลี่ย = 2.00, มัธยฐาน = 0.64) เมื่อพิจารณาเป็นรายข้อ พบว่าข้อที่มีปัญหาการดำเนินงานอยู่ในระดับมาก ดังนี้ผู้ฝึกสอนมีความรู้ความสามารถและเคยมีประสบการณ์ในการจัดการฝึกซ้อมให้กับนักกีฬาในระดับต่าง ๆ เช่น กีฬาซีเกมส์ กีฬาเอเชี่ยนบีชเกมส์ กีฬาเอเชี่ยนเกมส์ ชิงแชมป์โลกการแข่งขันนานาชาติค่าเฉลี่ย 2.51 3. ผลการเปรียบเทียบสภาพการจัดการเตรียมทีมนักกีฬาไทยในการแข่งขันกีฬาเอเชี่ยนบีชเกมส์ ครั้งที่ 4 ณ จังหวัดภูเก็ต ระหว่างกีฬาประเภทบุคคลและกีฬาประเภททีม พบว่า ประเภทกีฬาที่แตกต่างกันมีสภาพการจัดการเตรียมทีมนักกีฬาเอเชี่ยนบีชเกมส์มีที่แตกต่างกัน อย่างมีระดับนัยสำคัญทางสถิติที่ระดับ .05 ดังนี้ ด้านบุคลากร (ผู้จัดการทีม) ด้านสถานที่ วัสดุอุปกรณ์และสิ่งอำนวยความสะดวก ด้านการจัดการโดยทั่วไป 4. ผลการเปรียบเทียบปัญหาการจัดการเตรียมทีมนักกีฬาไทยในการแข่งขันกีฬาเอเชี่ยนบีชเกมส์ ครั้งที่ 4 ณ จังหวัดภูเก็ต ระหว่างกีฬาประเภทบุคคลและกีฬาประเภททีม พบว่า ประเภทกีฬาที่แตกต่างกันมีสภาพการจัดการเตรียมทีมนักกีฬาเอเชี่ยนบีชเกมส์มีที่แตกต่างกัน อย่างมีระดับนัยสำคัญทางสถิติที่ระดับ .05 ดังนี้ ด้านบุคลากร (ผู้ฝึกสอน และนักกีฬา) ด้านการเงินและงบประมาณ ด้านการจัดการโดยทั่วไป ด้านการวางแผน ด้านการจัดการระบบงาน ด้านการนำ ด้านการประเมินผล